Jablanica

**Jablanica** je naseljeno mjesto i središte istoimene općine u sjevernoj Hercegovini.

## Geografija 
S 301&nbsp;km2 površine i 13.047 stanovnika spada u red najmanjih općina u Federaciji Bosne i Hercegovine. Geografski pripada regiji gornje ili visoke Hercegovine, a administrativno Hercegovačko-neretvanskom kantonu. Ukliještena je između Čvrsnice i Prenja, u dolini koju otvara litičasti kanjon dug više od 30&nbsp;km. Sam grad smješten je na nekoliko terasa na nadmorskoj visini 202 m, kroz koje protječe Neretva, u blizini Jablaničkog jezera.

### Klima 
Klima je umjereno mediteranska s prosječnom godišnjom temperaturom 12&nbsp;°C i velikom količinom padavina.

## Stanovništvo 
### Nacionalni sastav stanovništva – općina Jablanica 
### Nacionalni sastav stanovništva – naseljeno mjesto Jablanica 
## Historija 
desno|mini|270px|Stećak u Jablanici
Iako je prostor današnje općine bio naseljen znatno ranije, savremena gradska Jablanica razvila se naročito uz željezničku prugu Sarajevo–Mostar i kasnije uz hidroenergetske i saobraćajne projekte u dolini Neretve.

### Prahistorija i antika 
Na području današnje općine Jablanica evidentirani su brojni tragovi starije naseljenosti. Prema pregledima kulturno-historijskog naslijeđa Općine Jablanica, na ovom prostoru registrirane su gradine iz željeznog doba na lokalitetima Stuparina u Dragan Selu, Gradište u Ostrošcu, Križ u Jablanici, Glogošnica i Mrakovo.

Za antičko doba na području općine zabilježeni su ostaci rimskih građevina (*villae rusticae*) na više lokaliteta nekadašnjeg Ostrošca, kao i drugi arheološki nalazi, od kojih se dio danas čuva u Zemaljskom muzeju Bosne i Hercegovine. Dio tih lokaliteta kasnije je potopljen stvaranjem Jablaničkog jezera.

Prema crkvenim i lokalnim historiografskim pregledima, ime Jablanica spominje se već krajem 14. stoljeća u vezi s darovnicom ugarskog kralja Žigmunda, dok se u osmanskom defteru iz 1485. godine Jablanica navodi kao naseljeno mjesto sa 48 domova.

Današnja gradska Jablanica još nije imala oblik razvijenog urbanog centra; naseljenost je bila raspoređena po seoskim i lokalnim cjelinama u dolini Neretve i okolnim planinskim područjima.  

U prvom osmanskom popisu (defteru) iz 1477. spominju se i tri jablanička sela: Žugle (Žuglići), Ostrožac, Čehari. Najstariji pojam Jablanica je u drugom popisu iz 1488/89. prema kojem se Jablanica spominje kao kraj u nahiji Neretva i bila je timar (područje) nekog bega i imala je 67 domova, četiri neoženjena i tri muslimana. Ukupan prihod od desetine koja je davana timarniku iznosila je 5.623 akče. Ostali stanovnici su bili bosanski krstjani. Jablanica je1593. bila timar Gulam Šah Hudaverdi Bosna Mehmed-bega, državnika i vakifa (dobrotvora) iz Repovaca kod Konjica. Osmanska vladavina, osim hanova i puteva nije ostavila bitnije tragove.

### Austrougarska uprava i nastanak savremenog grada 
Savremena Jablanica razvila se pretežno nakon austrougarske okupacije Bosne i Hercegovine 1878. godine. Prema lokalnim izvorima, upravo s izgradnjom željezničke pruge Sarajevo–Mostar počinje razvoj današnjeg gradskog naselja. Tokom 1887. započeti su radovi na dionici od Mostara prema Jablanici, Rami i Ostrošcu, a pruga je na toj dionici otvorena za javni saobraćaj 22. augusta 1888. godine.

Uz željezničku stanicu ubrzo su podignuti kasarna, pošta, hotel, trgovine i druge javne zgrade, kao i javna čatrnja i vodovod, čime je Jablanica počela poprimati obilježja modernog naselja. U tom periodu prostor Jablanice dodatno je dobio na važnosti zbog saobraćajnog položaja između Mostara, Konjica i srednje Bosne.

U znak sjećanja na te događaje, u Jablanici je 1978. otvoren memorijalni kompleks kao centralno spomen-područje Bitke na Neretvi, sa muzejom i pratećim memorijalnim sadržajima.

Nakon 1945. razvoj grada dodatno je ubrzan izgradnjom hidroelektrane Jablanica i akumulacije. Prema lokalnim izvorima, gradnja hidrocentrale na Neretvi počela je 1947, a puštena je u pogon 1955. godine. Izgradnja brane i stvaranje jezera doveli su do potapanja dijela ranijih naselja i obradivih površina, kao i do preseljavanja stanovništva prema samom gradu, što je podstaklo njegov dalji rast.

### Rat u Bosni i Hercegovini 
Tokom rata u Bosni i Hercegovini Jablanica je imala važno humanitarno i vojno značenje. Oko 25.000 bošnjačkih izbjeglica koje su srpske snage protjerale iz istočne Bosne sklonilo se na područje općine Jablanica. Od polovine aprila 1993. grad je bio zahvaćen i hrvatsko-bošnjačkim sukobom.   prognan.

### Savremeni period 
U poslijeratnom periodu Jablanica je nastavila funkcionirati kao općinsko središte u Hercegovačko-neretvanskom kantonu, oslanjajući se na cestovni i željeznički saobraćaj, hidroenergetski sistem, preradu kamena i memorijalni turizam vezan za Bitku na Neretvi. Istovremeno, kulturno-historijsko naslijeđe općine, od prahistorijskih gradina i rimskih ostataka do srednjovjekovnih nekropola sa stećcima, ostalo je važan dio lokalnog identiteta i historijskog pamćenja.

## Privreda 
270px|mini|desno|Jablaničko jezero i most preko jezera u Ostrošcu
Godine 1870. otkrivena su prva rudišta vrlo kvalitetnog kamena koji se po mineralnom sastavu podudara sa granitom. Tek 1920. godine započelo je sa prvom eksploatacijom, što je ujedno i početak razvoja industrije u Jablanici i jablaničkom kraju.

U jablaničkom hotelu koji je podignut istovremeno kad i željeznička stanica 1888. godine boravili su  gosti iz Beograda, Sarajeva, Splita, Dubrovnika i Mostara. U Jablanici je boravio predsjednik turske vlade Ismet-paša Ineni.

Sve do sredine 1926, kada je izgorjela "Narenta a. d.", prva hercegovačka industrija drveta iz Ostrošca, najvažniji kapacitet u području prerade drveta u regiji. U prosjeku je zapošljavala 300 radnika. U Ostrošcu je bila pilana s parnim lokomobilom (45 KS), te 6 gatera, šest mašina za preradu drveta, četiri mašine u mehaničkoj radionici te pet mašina za izradu namještaja i parketa. U sastavu preduzeća bile su parionica i sušara, ali i proizvodnja elektroenergije za rasvjetu i pogon. U stolariji su se izrađivali prozori i vrata te parket raznih vrsta i borovi teraco-briketi za popločavanje ulica. U pilani je rezana sva vrsta merkantilne robe do dimenzija od 12&nbsp;cm. Šuma je eksploatisana u Neretvici i masivima Prenja i Čvrsnice, tako da će nešto kasnije proraditi i pilana u Doljanima.

Nakon Drugog svjetskog rata izgrađena je prva hidroelektrane u novoj Jugoslaviji. Branu i objekte Hidroelektrane gradila su preduzeće iz cijele države. Izgradnjom vještačkog hidroakumulacijskog bazena na potezu od ušća Rame pa do Konjica, potopljena su poljoprivredna i voćarska područja.

## Kultura 
Odmah nakon Prvog svjetskog rata, 1920. u Jablanici i Ostrošcu počela je sa radom i "Jugoslavenska muslimanska čitaonica". Gajret je u Jablanici i Ostrošcu djelovao kroz više kulturno-prosvjetnih i sportskih sekcija, kao što su: dramska, muzička, pjevačka (horska), nogometne, šahovska.

desno|Srušeni most|mini

Godinu kasnije Jugoslavenska muslimanska čitaonica promijenila je ime i postala Gajretova čitaonica. Te 1931, kada Jablanica i Konjički srez pripadaju Primorskoj banovini, u Jablanici i Ostrošcu se osniva Sokolsko društvo.

### Nacionalni spomenici 
## Sport 
Najpoznatije sportsko udruženje je FK Turbina Jablanica, koje je osnovano u ljeto 1924. pod nazivom "Radnički sportski klub Plasa" i spada u red najstarijih klubova u Bosni i Hercegovini. Boje ovog kluba branili su Salem i Vahid Halilhodžić, Hasan Salihamidžić, kao i Tufek, braća Tatar, Stojić, Pelić.

## Zanimljivosti 
* Jablanica je među prvima u Bosni i Hercegovini pristupila mreži "Zdravih gradova" i Savezu općina i gradova Bosne i Hercegovine kao jedinom udruženju čiji je glavni cilj pomoć lokalnoj samoupravi u odnosu na više nivoe vlasti. Na stranom planu općina Jablanica uspostavila je dobru saradnju s općinom Vejle iz Danske, a ta saradnja se ogleda u konkretnoj tehničkoj i stručnoj pomoći i edukaciji u školstvu, javnoj administraciji i socijalnom radu.
* U Jablanici je otpočeo zajednički projekat SSP (škola, socijalni rad, policija), a odnosi se na zajedničku borbu protiv svih toksikomanija kod mladih.
* U ovom gradu djeluje i omladinski klub "Pod istim suncem" koji je prije nekoliko godina ocijenjen kao najistaknutiji u Bosni i Hercegovini, te je nagrađen od strane američke vlade.
* Za vrijeme Drugog svjetskog rata u Jablanici se odigrala jedna od najvećih bitaka u na području Balkana, Bitka na Neretvi. Pod vodstvom Josipa Broza Tita partizanska vojska je sa 4000 ranjenika uspjela da rušenjem mosta u Jablanici zavara neprijatelja i izvrši proboj na slobodnu teritoriju. Njima u čast 1978. otvoren je Memorijalni spomen-kompleks.

## Poznate ličnosti 
* Vahid Halilhodžić, nogometaš
* Hasan Salihamidžić, nogometaš
* Mirza Teletović, košarkaš
* Senad Lulić, nogometaš

## Također pogledajte 
* Grb općine Jablanica

## Reference 
## Vanjski linkovi 
* Zvanični sajt općine Jablanica

Kategorija:Općine Bosne i Hercegovine
Kategorija:Općine Federacije Bosne i Hercegovine‎
Kategorija:Općine u Hercegovačko-neretvanskom kantonu
*